CELEX: 22005D0612
Language: lt
Date: 1121126400000
Title: 2005/612/EB: 2005 m. liepos 12 d. Bendrijos ir Šveicarijos Oro transporto komiteto sprendimas, iš dalies keičiantis Europos bendrijos ir Šveicarijos konfederacijos susitarimo oro transporto srityje priedą

12.8.2005   
            
            
               LT
            
            
               Europos Sąjungos oficialusis leidinys
            
            
               L 210/46
            
         
      BENDRIJOS IR ŠVEICARIJOS ORO TRANSPORTO KOMITETO SPRENDIMAS
   
   2005 m. liepos 12 d.
   iš dalies keičiantis Europos bendrijos ir Šveicarijos konfederacijos susitarimo oro transporto srityje priedą
   (2005/612/EB)
   BENDRIJOS IR ŠVEICARIJOS ORO TRANSPORTO KOMITETAS,
   atsižvelgdamas į Europos bendrijos ir Šveicarijos konfederacijos susitarimą oro transporto srityje, (toliau – Susitarimas), ypač į jo 23 straipsnio 4 dalį,
   NUSPRENDĖ:
   1 straipsnis
   1.   Po Susitarimo priedo 4 punkto (Oro sauga) įterpiama:
   
      „5.   Aviacijos saugumas
      Nr. 2320/2002
      2002 m. gruodžio 16 d. Europos Parlamento ir Tarybos reglamentas (EB), nustatantis civilinės aviacijos saugumo bendrąsias taisykles, su paskutiniais pakeitimais, padarytais 2004 m. balandžio 29 d. Europos Parlamento ir Tarybos reglamentu (EB) Nr. 849/2004.
      (1–8, 10–13 straipsniai)“.
   
   2.   Po šio Sprendimo 1 straipsnio 1 dalyje nurodyto įterpto teksto įterpiama:
   
      „Nr. 622/2003
      2003 m. balandžio 4 d. Komisijos reglamentas (EB), nustatantis priemones bendriesiems pagrindiniams aviacijos saugumo standartams įgyvendinti, su paskutiniais pakeitimais, padarytais 2004 m. sausio 15 d. Komisijos reglamentu (EB) Nr. 68/2004.“.
   
   3.   Po šio Sprendimo 1 straipsnio 2 dalyje nurodyto įterpto teksto įterpiama:
   
      „Nr. 1217/2003
      2003 m. liepos 4 d. Komisijos reglamentas (EB), nustatantis nacionalinių civilinės aviacijos saugumo kokybės kontrolės programų bendruosius reikalavimus.“.
   
   4.   Po šio Sprendimo 1 straipsnio 3 dalyje nurodyto įterpto teksto įterpiama:
   
      „Nr. 1486/2003
      2003 m. rugpjūčio 22 d. Komisijos reglamentas (EB), nustatantis Komisijos patikrinimų civilinės aviacijos saugumo srityje tvarką.
      (1–13, 15–18 straipsniai)“.
   
   5.   Po šio Sprendimo 1 straipsnio 4 dalyje nurodyto įterpto teksto įterpiama:
   
      „Nr. 1138/2004
      2004 m. birželio 21 d. Komisijos reglamentas (EB), nustatantis svarbiausių saugomų zonų vietų oro uostuose bendrą apibrėžimą.“.
   
   2 straipsnis
   Turi būti pakeista šio Susitarimo priedo numeracija: 5 punktas („Kita“) pakeičiamas į 6 punktą.
   3 straipsnis
   Šis Sprendimas turi būti paskelbtas Europos Sąjungos oficialiajame leidinyje ir Oficialiajame Šveicarijos Federalinės teisės rinkinyje. Šis Sprendimas įsigalioja antro mėnesio, einančio po šio Sprendimo priėmimo, pirmąją dieną.
   
      Priimta Briuselyje, 2005 m. liepos 12 d.
      
         
            Jungtinio komiteto vardu
         
         
            Bendrijos delegacijos vadovas
         
         Daniel CALLEJA CRESPO
         
      
      
         
            Šveicarijos delegacijos vadovas
         
         Raymond CRON